**Πρόσθεση και Αφαίρεση κλασμάτων**

Για να προσθέσω ή να αφαιρέσω κλάσματα, πρέπει να είναι ομώνυμα. Έπειτα κάνω την πράξη στους αριθμητές και ο παρονομαστής μένει ο ίδιος.

* Όταν έχω μεικτούς αριθμούς, πρώτα τους μετατρέπω σε κλάσματα και μετά κάνω την πράξη (ειδικά στην πρόσθεση μπορώ να προσθέσω χωριστά το ακέραιο μέρος και χωριστά το κλασματικό).
* Πρόσθεση φυσικού αριθμού με κλάσμα 🡪 τους βάζω δίπλα και δημιουργώ έναν μεικτό.
* Αφαίρεση φυσικού αριθμού με κλάσμα 🡪 μετατρέπω τον φυσικό σε κλάσμα, κατά προτίμηση ώστε να είναι ομώνυμα και κάνω την πράξη.

**Πολλαπλασιασμός κλασμάτων**

Για να πολλαπλασιάσω δύο κλάσματα, πολλαπλασιάζω αριθμητή με αριθμητή και παρονομαστή με παρονομαστή.

**Πολλαπλασιασμός φυσικού αριθμού με κλάσμα:**

Πολλαπλασιάζω τον φυσικό αριθμό με τον αριθμητή και το γινόμενο γίνεται ο νέος αριθμητής. Παρονομαστής μένει ο ίδιος.

* Στον πολλαπλασιασμό ισχύει η αντιμεταθετική ιδιότητα.
* Αντίστροφοι λέγονται οι αριθμοί που το γινόμενό τους είναι το 1.

**Διαίρεση κλασμάτων**

Για να κάνω διαίρεση κλασμάτων, αντιστρέφω το 2ο κλάσμα και κάνω πολλαπλασιασμό.

**Διαίρεση φυσικού αριθμού με κλάσμα:**

Αντιστρέφω το κλάσμα και κάνω πολλαπλασιασμό.

Αν ο φυσικός είναι ο διαιρέτης, τότε τον κάνω κλάσμα βάζοντας παρονομαστή το 1, μετά τον αντιστρέφω και κάνω πολλαπλασιασμό.